****

**Limbažu novada administrācija**

**Salacgrīvas apvienības pārvalde**

Reģ. Nr. 50900030131; Smilšu iela 9, Salacgrīva, Limbažu novads, LV - 4033;

E-pasts salacgriva@limbazunovads.lv; tālrunis 64071973

Salacgrīvā, Limbažu novadā

**APSTIPRINĀTS**

Limbažu novada pašvaldības

izpilddirektors Artis Ārgalis

**SALACGRĪVAS ATKLĀTAIS ČEMPIONĀTS PLUDMALES VOLEJBOLĀ**

**“Zvejnieku parka smiltīs”**

**NOLIKUMS**

**Sacensību mērķis**

* Sekmēt pludmales volejbola popularitāti, parādīt sabiedrībai pludmales volejbolu kā saistošu spēli un veselīga dzīvesveida sastāvdaļu.
* Noskaidrot “Zvejnieku parka smiltīs 2022 uzvarētāju komandas vīriešiem un vīriešiem 40+.

**Sacensību vieta un datumi**

**Sacensības notiek Salacgrīvā, Sporta ielā 6, “Zvejnieku parka pludmales volejbola laukumos (pie administrācijas ēkas). Visu sacensību sākums plkst. 18:00**

|  |  |  |  |
| --- | --- | --- | --- |
| **Posms** | **Vīrieši, vīrieši 40+** |  |  |
| **1.posms** | **29.jūnijs** |  |  |
| **2.posms** | **6.jūlijs** |  |  |
| **3.posms** | **13.jūlijs** |  |  |
| **4.posms** | **20.jūlijs** |  |  |
| **5.posms** | **27.jūlijs** |  |  |
| **6.posms** | **3.augusts** |  |  |

**Sacensību organizatori**

Mārīte Jankovska tālr. +371 28626884 marite.jankovska@limbazunovads.lv

**Dalībnieku pieteikšanās kārtība un finansiālie nosacījumi**

Komandas, kuras vēlas piedalīties sacensībās, piesakās sacensību dienā līdz plkst.17:50. Dalības maksa komandai par vienu posmu ir **10.00 EUR**.

*Vīriešu* un *Vīriešu 40+* komandām jāsamaksā par 5 posmiem.

**Dalībnieki**

**Starta grupas:**

Vīrieši

Vīrieši 40+ /dzimuši 1982. gadā un vecāki/

Katrā komandā drīkst pieteikt 3 spēlētājus. **Spēlētājs, kurš būs spēlējis vairākās  komandās, kopvērtējumā tiks apbalvots pēc augstāk ieguvušās komandas vērtējuma.**

**Sacensību izspēles sistēma un vērtēšana**

Sacensību sistēma un izspēles kārtību noteiks organizatori atkarībā no pieteikušos komandu skaita  Kopvērtējumā ***vīriešiem*** un ***vīriešiem 40+*** vērtēs 5 posmus***,***kuros sasniegtas augstākās vietas.

Ja pēc pēdējā posma komandām ir vienāds punktu skaits, uzvar tā komanda, kas izcīnījusi augstāku vietu pēdējā posmā.

Ja dažādu, nepārvaramu apstākļu dēļ, turnīrs tiek apturēts, kopvērtējuma uzvarētājs ir tas, kurš līdz turnīra apturēšanas brīdim, ieguvis visvairāk punktu.

**Dažādi**

Visus jautājumus, kas nav atrunāti šajā Nolikumā, organizatori un dalībnieki risina, savstarpēji vienojoties.

Uz noslēdzošo fināla posmu ierodas tās komandas, kuras startējušas vismaz četros posmos.